
	ACTA (EXTRACTE)


	Expedient núm.: 
	Òrgan col·legiat: 

	JGL/2018/19 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	30 d’abril de 2018 

	Durada 
	des de les 12.00 fins a les 13.20 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís-Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Sara Alarcón i Postils, regidora de Cultura


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
	Expedient 711/2018. Centre Excursionista del Solsonès - 25a Caminada Popular de Solsona

	Favorable
	Tipus de votació: unanimitat

	Vista la sol·licitud presentada i subscrita pel Centre Excursionista del Solsonès, en què demana permís per poder utilitzar els espais i el material que tot seguit es detallen el dia 20 de maig, amb motiu de la 25a Caminada Popular de Solsona:
- els baixos del monument de la plaça del Camp, 20 cadires, 25 taules grans, l’equip de megafonia, dos bidons per coure i les graelles,
- sis contenidors de plàstic i sis contenidors de paper per a la recollida selectiva de la brossa,
- la impressió d’una còpia del plànol i gràfiques de la caminada a gran format,
- la senyalització per regular el trànsit al punt on es travessa la carretera principal (carretera de Solsona a Bassella, C-26, al km 101,5 a l'alçada de Cereals Setó);
Vist l'informe 120/2018 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que el punt on s'ha de regular el trànsit per travessar la carretera no és competència de l'Ajuntament i, per tant, s'ha de demanar permís al Servei Català de Trànsit.


HISENDA
	Expedient 728/2018. Aprovació del padró fiscal de la taxa del cementiri municipal, any 2018

	Favorable
	Tipus de votació: unanimitat

	Atès que ha estat confeccionat el padró de la taxa del cementiri municipal de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar  el padró fiscal corresponent a l’any 2018 de la taxa del cementiri municipal.
2. Determinar com a període voluntari de cobrament des del 2 de maig de 2018 al 2 de juliol de 2018.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


 
	Expedient 729/2018. Aprovació del padró fiscal de la taxa per les entrades de vehicles a través de les voreres, any 2018

	Favorable
	Tipus de votació: unanimitat

	Atès que ha estat confeccionat el padró de la taxa per les entrades de vehicles a través de les voreres de l’any 2018;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent a l’any 2018 de la taxa per les entrades de vehicles a través de les voreres.
2. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.
3. Trametre el padró a l’Organisme Autònom de Gestió i Recaptació de Tributs Locals de la Diputació de Lleida per al seu cobrament.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

